Hans Holbein o Novo

**Hans Holbein o Novo** foi un pintor e gravador alemán, nado en Augsburgo quizais en 1497 e morto en Londres o 29 de novembro de 1543.

## Traxectoria 
Fillo segundo do pintor Hans Holbein o Vello (ca. 1465 - 1524), era irmán máis novo do tamén pintor Ambrosius Holbein (ca. 1493/94 - ca. 1519), xunto ao cal aprendeu no obradoiro paterno.

### Etapa suíza 
En 1515, a súa familia asentouse en Basilea, un dos núcleos do humanismo, onde se relacionou con Erasmo de Rotterdam. De 1516 a 1526, estivo a traballar para a alta burguesía de mercadores, e executa retratos, composicións de temas relixiosos, decoracións murais, cartóns par vitrais e máis gravuras. De aí que o *Kunstmuseum* da cidade (Museo de arte de Basilea) posúa a máis importante colección mundial de obras da familia Holbein. En tanto, influenciado por Matthias Grünewald, o seu estilo abriuse aos conceptos novidosos da Renacemento italiano.

### Etapa inglesa 
En 1526, fuxindo da Reforma protestante, marchou para Londres, sendo recomendado por Erasmo a Thomas More. Esa época constituíu o apoxeo na súa carreira. Realizou daquelas un proxecto de arco de triunfo para celebrar a entrada de Anne Boleyn en Londres e pintou o famoso cadro *Os embaixadores* en 1533. Este cadro de *Os Embaixadores* posúe características especiais. Unha parte desta obra está realizada consonte o procedemento do anamorfismo. Así, se a nosa mirada se coloca con relación á parte esquerda do cadro, vemos aparecer un cranio humano en medio dos dous personaxes. A presenza do cranio torna a obra nun "memento mori", unha "vanitas", que chama á humildade: o embaixadores retratados eran así convidados a lembrar que eran tan mortais como calquera.

No 1536, nomeado como pintor de cámara do rei Henrique VIII de Inglaterra, converteuse no retratista oficial da corte de Inglaterra. En 1543, en plena gloria, faleceu a causa de ter contraído a peste.

Foi un retratista que buscaba, por detrás das aparencias, as expresións significativas dos rostros. Tentou tamén de ás tradicións góticas as novas tendencias humanistas.

## Obras 
* *Retrato de Bonifazius Amerbach*, 1519, Museo de Arte de Basilea
* *O corpo de Cristo morto na tumba*, 1521, Museo de Arte de Basilea
* *A Virxe e o Neno con a familia do Burgomestre Meyer*, 1528, retablo, óleo sobre madeira, 146,5 X 102&nbsp;cm., Schlossmuseum de Darmstadt.
* *Anne Cresacre, nora de Sir Thomas More*, 1528, pedra negra e pastel sobre papel, 37,9 X 26,9&nbsp;cm. Biblioteca Real, Palacio de Windsor.
* *Retrato de Georg Gisze*, 1532, óleo sobre madeira, 96,3 X 85,7&nbsp;cm., Gemäldegalerie Berlín.
* *Os embaixadores*, 1533 , óleo sobre taboleiro, 207 X 209&nbsp;cm., National Gallery, Londres.
* *Retrato de Sir Richard Southwell*, 1536, óleo sobre madeira, 47,5 X 38&nbsp;cm., Galería Uffizi, Florencia.
* *Retrato de Cristina de Dinamarca*, 1538, National Gallery, Londres.
* *Retrato de Antoine de Lorraine*, 1543, Gemäldegalerie, Berlín.

## Galería 

Ficheiro:Holbein-erasmus2.jpg|Erasmo de Rotterdam
Ficheiro:Holbein, Hans - Sir Brian Tuke.jpg|Sir Brian Tuke
Ficheiro:Holbein, Hans - Georg Gisze, a German merchant in London.jpg|Georg Gisze
Ficheiro:Hans_Holbein_the_Younger_-_The_Ambassadors_-_Google_Art_Project.jpg|Os embaixadores
Ficheiro:Holbein, Hans - Thomas Howard, 3rd Duke of Norfolk.jpg|Thomas Howard, duque de Norfolk
Ficheiro:Hans_Holbein_d._J._032b.jpg|Xoana Seymour
Ficheiro:AnneCleves.jpg|Ana de Clèves
Ficheiro:Enrique VIII de Inglaterra, por Hans Holbein el Joven.jpg|Henrique VIII de Inglaterra
Ficheiro:Hans Holbein d. J. 065.jpg|Thomas More
Portrait of a man with a lute (1526-1527) - Hans Holbein d. J.(Gemäldegalerie, Berlin).jpg |Retrato dun músico
Ficheiro:Christina of Denmark, Duchess of Milan.jpg|Cristina de Dinamarca
Ficheiro:Hans Holbein d. J. 036.jpg|Antoine de Lorraine
Ficheiro:Cromwell,Thomas(1EEssex)01.jpg|Thomas Cromwell
Ficheiro:Holbein,_Hans_(II)_-_Portrait_of_a_lady,_probably_of_the_Cromwell_Family_formerly_known_as_Catherine_Howard.jpg|Catarina Howard
Ficheiro:catherinehoward.jpg|Catarina Howard
Ficheiro:CatherineHoward.png|Unha versión dos Windsor dunha miniatura de Catarina Howard 

## Notas 
## Véxase tamén